CELEX: 32020R1160
Language: lt
Date: 2020-08-05 00:00:00
Title: Komisijos įgyvendinimo reglamentas (ES) 2020/1160 2020 m. rugpjūčio 5 d. kuriuo dėl veikliųjų medžiagų aliuminio amonio sulfato, aliuminio silikato, kraujo miltų, kalcio karbonato, anglies dioksido, arbatmedžio ekstrakto, riebalų distiliavimo likučio, riebalų rūgščių nuo C7 iki C20, česnakų ekstrakto, giberelino rūgšties, giberelino, hidrolizuotų baltymų, geležies sulfato, diatomito (infuzorinės žemės), augalinių aliejų / rapsų aliejaus, kalio hidrokarbonato, kvarcinio smėlio, žuvų taukų, gyvūninių arba augalinių kvapu atbaidančių medžiagų/avių riebalų, drugių (Lepidoptera) būrio atstovų linijinės grandinės feromonų, tebukonazolio ir karbamido patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (Tekstas svarbus EEE)

6.8.2020   
               
               
                  LT
               
               
                  Europos Sąjungos oficialusis leidinys
               
               
                  L 257/29
               
            
         KOMISIJOS ĮGYVENDINIMO REGLAMENTAS (ES) 2020/1160
         2020 m. rugpjūčio 5 d.
         kuriuo dėl veikliųjų medžiagų aliuminio amonio sulfato, aliuminio silikato, kraujo miltų, kalcio karbonato, anglies dioksido, arbatmedžio ekstrakto, riebalų distiliavimo likučio, riebalų rūgščių nuo C7 iki C20, česnakų ekstrakto, giberelino rūgšties, giberelino, hidrolizuotų baltymų, geležies sulfato, diatomito (infuzorinės žemės), augalinių aliejų / rapsų aliejaus, kalio hidrokarbonato, kvarcinio smėlio, žuvų taukų, gyvūninių arba augalinių kvapu atbaidančių medžiagų/avių riebalų, drugių (Lepidoptera) būrio atstovų linijinės grandinės feromonų, tebukonazolio ir karbamido patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 17 straipsnio pirmą pastraipą,
         kadangi:
         
                     (1)
                  
                  
                     Komisijos įgyvendinimo reglamento (ES) Nr. 540/2011 (2) priedo A dalyje išvardytos veikliosios medžiagos, laikomos patvirtintomis pagal Reglamentą (EB) Nr. 1107/2009;
                  
               
                     (2)
                  
                  
                     Komisijos įgyvendinimo reglamentu (ES) 2017/195 (3) veikliųjų medžiagų aliuminio amonio sulfato, aliuminio silikato, kraujo miltų, kalcio karbonato, anglies dioksido, arbatmedžio ekstrakto, riebalų distiliavimo likučio, riebalų rūgščių nuo C7 iki C20, česnakų ekstrakto, giberelino rūgšties, giberelino, hidrolizuotų baltymų, geležies sulfato, diatomito (infuzorinės žemės), augalinių aliejų / rapsų aliejaus, kalio hidrokarbonato, kvarcinio smėlio, žuvų taukų, gyvūninių arba augalinių kvapu atbaidančių medžiagų/avių riebalų, drugių (Lepidoptera) būrio atstovų linijinės grandinės feromonų ir karbamido patvirtinimo galiojimas pratęstas iki 2020 m. rugpjūčio 31 d., o Komisijos įgyvendinimo reglamentu (ES) 2019/707 (4) veikliosios medžiagos tebukonazolio patvirtinimo galiojimas pratęstas iki 2020 m. rugpjūčio 31 d.;
                  
               
                     (3)
                  
                  
                     paraiškos dėl šių medžiagų patvirtinimo galiojimo pratęsimo buvo pateiktos pagal Komisijos įgyvendinimo reglamentą (ES) Nr. 844/2012 (5);
                  
               
                     (4)
                  
                  
                     atsižvelgiant į tai, kad visas šias medžiagas įvertinti pavėluota dėl nuo pareiškėjų nepriklausančių priežasčių, šių veikliųjų medžiagų patvirtinimas veikiausiai baigs galioti prieš priimant sprendimą dėl jo pratęsimo. Todėl reikia pratęsti jų patvirtinimo galiojimą;
                  
               
                     (5)
                  
                  
                     tais atvejais, kai turi būti priimtas reglamentas, kuriame bus nustatyta, kad šio reglamento priede nurodytų veikliųjų medžiagų patvirtinimo galiojimas nepratęsiamas, nes nesilaikoma patvirtinimo kriterijų, turėtų būti nustatyta galiojimo pabaigos data – ji turėtų būti arba ta pati, kaip ir prieš priimant šį reglamentą, arba data, kurią įsigalioja reglamentas dėl veikliųjų medžiagų patvirtinimo galiojimo nepratęsimo, priklausomai nuo to, kuri iš šių datų bus vėlesnė. Kai priimamas reglamentas, kuriuo pratęsiamas šio reglamento priede nurodytos veikliosios medžiagos patvirtinimo galiojimas, atsižvelgiant į konkrečiomis aplinkybėmis esamas galimybes, tikslinga nustatyti kuo ankstesnę taikymo datą;
                  
               
                     (6)
                  
                  
                     veikliųjų medžiagų patvirtinimas nustoja galioti 2020 m. rugpjūčio 31 d., todėl šis reglamentas turėtų įsigalioti kuo greičiau;
                  
               
                     (7)
                  
                  
                     todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;
                  
               
                     (8)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento priedą.
         
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugpjūčio 5 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 309, 2009 11 24, p. 1.
         
            (2)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
         
            (3)  2017 m. vasario 3 d. Komisijos įgyvendinimo reglamentas (ES) 2017/195, kuriuo dėl tam tikrų į Įgyvendinimo reglamento (ES) Nr. 686/2012 priedo B dalies sąrašą įtrauktų veikliųjų medžiagų patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (AIR IV atnaujinimo programa) (OL L 31, 2017 2 4, p. 21).
         
            (4)  2019 m. gegužės 7 d. Komisijos įgyvendinimo reglamentas (ES) 2019/707, kuriuo dėl veikliųjų medžiagų alfa cipermetrino, beflubutamido, benalaksilo, bentiavalikarbo, bifenazato, boskalido, bromoksinilo, kaptano, ciazofamido, desmedifamo, dimetoato, dimetomorfo, diurono, etefono, etoksazolio, famoksadono, fenamifoso, flumioksazino, fluoksastrobino, folpeto, foramsulfurono, formetanato, metalaksilo-M, metiokarbo, metribuzino, milbemektino, Paecilomyces lilacinus (padermė 251), fenmedifamo, fosmeto, metilpirimifoso, propamokarbo, protiokonazolo, s-metolachloro ir tebukonazolio patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 120, 2019 5 8, p. 16).
         
            (5)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).
      
      
         
            PRIEDAS
            Įgyvendinimo reglamento (ES) Nr. 540/2011 priedo A dalis iš dalies keičiama taip:
            
                        1)
                     
                     
                        šeštoje skiltyje aliuminio amonio sulfato (219 įrašas) patvirtinimo galiojimo pabaigos data pakeičiama į „2021 m. rugpjūčio 31 d.“;
                     
                  
                        2)
                     
                     
                        šeštoje skiltyje aliuminio silikato (220 įrašas) patvirtinimo galiojimo pabaigos data pakeičiama į „2021 m. rugpjūčio 31 d.“;
                     
                  
                        3)
                     
                     
                        šeštoje skiltyje kraujo miltų (222 įrašas) patvirtinimo galiojimo pabaigos data pakeičiama į „2021 m. rugpjūčio 31 d.“;
                     
                  
                        4)
                     
                     
                        šeštoje skiltyje kalcio karbonato (224 įrašas) patvirtinimo galiojimo pabaigos data pakeičiama į „2021 m. rugpjūčio 31 d.“;
                     
                  
                        5)
                     
                     
                        šeštoje skiltyje anglies dioksido (225 įrašas) patvirtinimo galiojimo pabaigos data pakeičiama į „2021 m. rugpjūčio 31 d.“;
                     
                  
                        6)
                     
                     
                        šeštoje skiltyje arbatmedžio ekstrakto (228 įrašas) patvirtinimo galiojimo pabaigos data pakeičiama į „2021 m. rugpjūčio 31 d.“;
                     
                  
                        7)
                     
                     
                        šeštoje skiltyje riebalų distiliavimo likučio (229 įrašas) patvirtinimo galiojimo pabaigos data pakeičiama į „2021 m. rugpjūčio 31 d.“;
                     
                  
                        8)
                     
                     
                        šeštoje skiltyje riebalų rūgščių nuo C7 iki C20 (230 įrašas) patvirtinimo galiojimo pabaigos data pakeičiama į „2021 m. rugpjūčio 31 d.“;
                     
                  
                        9)
                     
                     
                        šeštoje skiltyje česnakų ekstrakto (231 įrašas) patvirtinimo galiojimo pabaigos data pakeičiama į „2021 m. rugpjūčio 31 d.“;
                     
                  
                        10)
                     
                     
                        šeštoje skiltyje giberelino rūgšties (232 įrašas) patvirtinimo galiojimo pabaigos data pakeičiama į „2021 m. rugpjūčio 31 d.“;
                     
                  
                        11)
                     
                     
                        šeštoje skiltyje giberelino (233 įrašas) patvirtinimo galiojimo pabaigos data pakeičiama į „2021 m. rugpjūčio 31 d.“;
                     
                  
                        12)
                     
                     
                        šeštoje skiltyje hidrolizuotų baltymų (234 įrašas) patvirtinimo galiojimo pabaigos data pakeičiama į „2021 m. rugpjūčio 31 d.“;
                     
                  
                        13)
                     
                     
                        šeštoje skiltyje geležies sulfato (235 įrašas) patvirtinimo galiojimo pabaigos data pakeičiama į „2021 m. rugpjūčio 31 d.“;
                     
                  
                        14)
                     
                     
                        šeštoje skiltyje diatomito (infuzorinės žemės) (236 įrašas) patvirtinimo galiojimo pabaigos data pakeičiama į „2021 m. rugpjūčio 31 d.“;
                     
                  
                        15)
                     
                     
                        šeštoje skiltyje augalinių aliejų/rapsų aliejaus (242 įrašas) patvirtinimo galiojimo pabaigos data pakeičiama į „2021 m. rugpjūčio 31 d.“;
                     
                  
                        16)
                     
                     
                        šeštoje skiltyje kalio hidrokarbonato (244 įrašas) patvirtinimo galiojimo pabaigos data pakeičiama į „2021 m. rugpjūčio 31 d.“;
                     
                  
                        17)
                     
                     
                        šeštoje skiltyje kvarcinio smėlio (247 įrašas) patvirtinimo galiojimo pabaigos data pakeičiama į „2021 m. rugpjūčio 31 d.“;
                     
                  
                        18)
                     
                     
                        šeštoje skiltyje žuvų taukų (248 įrašas) patvirtinimo galiojimo pabaigos data pakeičiama į „2021 m. rugpjūčio 31 d.“;
                     
                  
                        19)
                     
                     
                        šeštoje skiltyje gyvūninių arba augalinių kvapu atbaidančių medžiagų/avių riebalų (249 įrašas) patvirtinimo galiojimo pabaigos data pakeičiama į „2021 m. rugpjūčio 31 d.“;
                     
                  
                        20)
                     
                     
                        šeštoje skiltyje drugių (Lepidoptera) būrio atstovų linijinės grandinės feromonų (255 įrašas) patvirtinimo galiojimo pabaigos data pakeičiama į „2021 m. rugpjūčio 31 d.“;
                     
                  
                        21)
                     
                     
                        šeštoje skiltyje tebukonazolio (268 įrašas) patvirtinimo galiojimo pabaigos data pakeičiama į „2021 m. rugpjūčio 31 d.“
                     
                  
                        22)
                     
                     
                        šeštoje skiltyje karbamido (257 įrašas) patvirtinimo galiojimo pabaigos data pakeičiama į „2021 m. rugpjūčio 31 d.“